CELEX: 22019D0182
Language: hr
Date: 2017-05-05 00:00:00
Title: Odluka Zajedničkog odbora EGP-a br. 70/2017 od 5. svibnja 2017. o izmjeni Priloga I. (Veterinarska i fitosanitarna pitanja) Sporazumu o EGP-u [2019/182]

7.2.2019   
               
               
                  HR
               
               
                  Službeni list Europske unije
               
               
                  L 36/5
               
            
         ODLUKA ZAJEDNIČKOG ODBORA EGP-a
         br. 70/2017
         od 5. svibnja 2017.
         o izmjeni Priloga I. (Veterinarska i fitosanitarna pitanja) Sporazumu o EGP-u [2019/182]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena odluka Komisije (EU) 2016/1840 оd 14. listopada 2016. o izmjeni Priloga IV. Direktivi Vijeća 2009/156/EZ u pogledu metoda za dijagnosticiranje konjske kuge (1) treba se uključiti u Sporazum o EGP-u.
                  
               
                     (2)
                  
                  
                     Provedbena odluka Komisije (EU) 2017/9 оd 4. siječnja 2017. o ovlašćivanju određenih laboratorija u Maroku i Republici Kini na Tajvanu za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica (2) treba se uključiti u Sporazum o EGP-u.
                  
               
                     (3)
                  
                  
                     Ova se Odluka odnosi na zakonodavstvo o živim životinjama osim riba i životinja akvakulture. Zakonodavstvo u pogledu navedenih pitanja ne primjenjuje se na Island, kako je utvrđeno u stavku 2. uvodnog dijela poglavlja I. Priloga I. Sporazumu o EGP-u. Ova se Odluka stoga ne primjenjuje na Island.
                  
               
                     (4)
                  
                  
                     Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (5)
                  
                  
                     Prilog I. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Poglavlje I. Priloga I. Sporazumu o EGP-u mijenja se kako slijedi:
            
                        1.
                     
                     
                        U točki 3. (Direktiva Vijeća 2009/156/EZ) u dijelu 4.1. dodaje se sljedeće:
                        „, kako je izmijenjena:
                        
                                    —
                                 
                                 
                                    
                                       32016 D 1840: Provedbenom odlukom Komisije (EU) 2016/1840 od 14. listopada 2016. (SL L 280, 18.10.2016., str. 33.).”
                                 
                              
                  
                        2.
                     
                     
                        U točki 2. (Direktiva Vijeća 2009/156/EZ) u dijelu 8.1. dodaje se sljedeća alineja:
                        
                                    „—
                                 
                                 
                                    
                                       32016 D 1840: Provedbenom odlukom Komisije (EU) 2016/1840 od 14. listopada 2016. (SL L 280, 18.10.2016., str. 33.).”
                                 
                              
                  
                        3.
                     
                     
                        Nakon točke 102. (Provedbena odluka Komisije (EU) 2016/1235) u dijelu 4.2. umeće se sljedeća točka:
                        
                                    „103.
                                 
                                 
                                    
                                       32017 D 0009: Provedbena odluka Komisije (EU) 2017/9 оd 4. siječnja 2017. o ovlašćivanju određenih laboratorija u Maroku i Republici Kini na Tajvanu za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica (SL L 3, 6.1.2017., str. 32.).
                                    Ovaj se akt ne primjenjuje na Island.”
                                 
                              
                  
         
            Članak 2.
            Vjerodostojni su tekstovi provedbenih odluka (EU) 2016/1840 i (EU) 2017/9 na norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 6. svibnja 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 5. svibnja 2017.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 280, 18.10.2016., str. 33.
         
         
            (2)  SL L 3, 6.1.2017., str. 32.
         
         
            (*1)  Ustavni zahtjevi nisu navedeni.